Gerîlaya YJA Şevîne Roşna Hocaoglu (Amara Serhat) Starî Amara Serhata ke 12ê tebaxa 2020î de hêrişê hewayî yê artêşa tirke yê vera warê Şehîd Mîzîne yê Bedlîs de şehîde bîye, Amed de ameye definkerdene.
Serhata ke pîya bi embazanê xo Asmîne Cîlo (Medya Sönmez) û Kendal Baz (Sefa Kizilkaya) hêrişê hewayî de şehîde bîye, cenazaya ci badê 11 mengan dîyaye kekeyê ci. Bado ke netîceya testê DNA zelal bi keyeyî cenazaya xo Goristanê Bêkesan ê Seyrantepeyî yê Tuşbaya Wanî girewt û berde memleketê ci Amed. Amara Serhat qezaya Hênî ya Amedî de goristanê keyeyî de ameye definkerdene. Merasîmê cenaza ke binê ablûqaya polîsan de ame kerdene têna şarê keyeyî tewrê ci bi.
